Diari Oficial de la Generalitat Valenciana


Sumari del DOGV 5010, del 20-05-2005 (2005/5137)

Informació pública del programa d'actuació integrada per al desenvolupament urbanístic dels terrenys inclosos en les unitats d'execució números 1 i 2 del barri d'Obradors de Manises.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5010

Data del DOGV
:   20-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5137


Organisme emissor
:   Agrupació d'Interés Urbanístic UE.1 i UE.2, Barri d'Obradors de Manises

Tipus de document
:   Anunci

Informació pública del programa d'actuació integrada per al desenvolupament urbanístic dels terrenys inclosos en les unitats d'execució números 1 i 2 del barri d'Obradors de Manises. [2005/Q5137]
  
L'Agrupació d'Interés Urbanístic UE.1 i UE.2, Barri d'Obradors de Manises, domiciliada a Burjassot (València), plaça de la Concòrdia, número 6, a l'empara del que disposen els articles 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ha iniciat la tramitació d'un programa d'actuació integrada per al desenvolupament urbanístic dels terrenys inclosos en les unitats d'execució número 1 i número 2, Barri d'Obradors, del terme municipal de Manises, delimitades mitjançant el pla de reforma interior, dins dels límits següents: al nord, terrenys agrícoles vora el llit del riu Túria; sud, terrenys agrícoles vora el barranc del Barranquet; est, carrer de l'Hort; oest, avinguda del País Valencià. Este àmbit ocupa una superfície total de 53.184,87 metres quadrats.
  
El programa conté la documentació següent: memòria de l'alternativa tècnica de programa d'actuació integrada, pla de reforma interior de millora, projecte d'urbanització, document d'homologació sectorial i estatuts de l'agrupació d'interés urbanístic.
  
En data 6 d'abril del 2005, s'ha dipositat davant l'Ajuntament de Manises la documentació comprensiva de l'esmentat programa d'iniciativa particular, que a més ha sigut protocol·litzada a la Notaria de Manises d'Alfredo Roca Ferrer, situada al carrer Major, número 65. Durant el termini de 20 dies, comptadors des de la publicació del present anunci en el Diari Oficial de la Generalitat Valenciana, qualsevol persona podrà comparéixer en esta notaria, en horari de 10.00 a 13.00 hores, a fi d'obtindre informació de l'esmentada documentació protocol·litzada, pels procediments legals.
  
Així mateix, durant este termini de 20 dies, es podrà consultar a l'Ajuntament de Manises la documentació del programa i presentar-hi les al·legacions que s'estimen oportunes, així com noves alternatives tècniques que pretenguen competir amb l'exposada al públic i proposicions juridicoeconòmiques per a executar qualsevol de les alternatives tècniques formulades.
  
En aplicació del que disposa l'article 55.1 en relació amb l'article 38.2.a, de l'esmentada Llei 6/1994, el termini d'exposició pública dels instruments de planejament que integren el programa i modifiquen determinacions de caràcter estructural ?pla de reforma interior- serà per un mes comptador des de la publicació del present anunci en el Diari Oficial de la Generalitat Valenciana, durant el qual es podran presentar al·legacions sobre estos documents a l'Ajuntament de Manises.